Oddesundbroen | lex.dk – Den Store Danske
Oddesundbroen, vej- og jernbanebro med cykel- og gangsti over den vestlige del af Limfjorden ved Oddesund.
Oddesundbroen ved Oddesund, 936 Oddesund, 1075 Ottinsund, Oddinsund, 1. led af et stednavn *Odde, se odde.
Broen blev åbnet for trafik i 1938 og forbinder Den Jyske Halvø i syd med Thyholm - og dermed Thy - i nord. Dens samlede længde er 530 m, hvoraf størstedelen udgøres af tre stålbuer over den dybeste del af sundet.
Mellem buefagene og det nordlige landfæste indeholder broen et klapfag, der fører over en 30 m bred sejlrende.
Vil du citere denne artikel? Kopier denne tekst og indsæt den i din litteraturliste: Gimsing, Niels Jørgen: Oddesundbroen i Den Store Danske på lex.dk. Hentet fra https://denstoredanske.lex.dk/Oddesundbroen